kardosdrur/scandi-wiki huggingface dataset:
Havenellike

Havenellike (Dianthus caryophyllus) er en art af nellikeslægten. Den er formentlig hjemmehørende i Middelhavsområdet, men dens nøjagtige rækkevidde er ukendt på grund af omfattende dyrkning i de sidste 2000 år.

Det er en staude, som vokser til at blive omkring 80 cm høj. Bladene er grågrønne til blågrønne, slanke og op til 15 cm lange. Blomsterne er placeret enkeltvis, eller op til fem sammen i en kvast; de er 3–5 cm i diameter og sødt duftende. Den oprindelige naturlige blomsterfarve er lys rosa-lilla, men kultivarer af andre farver, herunder rød, hvid, gul og grøn, er blevet udviklet.

Havenelliken kræver ligesom andre nelliker veldrænet let basisk jord og fuld sol. Talrige sorter af havenelliker bliver anvendt som haveplanter.

Farver 

Nelliker producer ikke naturligt pigmentet delphinidin, hvilket gør at en blå nellike ikke kan forekomme ved naturlig selektion eller skabes ved traditionel planteforædling. Den deler denne egenskab med andre blomster såsom roser, liljer, tulipaner, krysantemum og gerbera.

I år 1996 brugte selskabet Florigene gensplejsning til at udtrække visse gener fra petunia og løvemundsblomster til at producere en blå-lilla nellike, der blev kommercialiseret under navnet Månestøv. I 1998 blev en violet nellike kaldet Måneskygge kommercialiseret. i 2004 blev tre ekstra blåviolette/lilla sorter kommercialiseret.

Symbolisme 
Havenelliken er nationalblomst i Spanien, Monaco og Slovenien. Nationalblomsten i staten Ohio er en rød havenellike. I Portugal repræsenterer lyserøde havenelliker statskuppet i 1974, der sluttede Estado Novo-regimet.

Referencer 

Lyserøde blomster
Haveplanter
Nellike
Fluvoxamin

Fluvoxamin er et stof i kategorien SSRI, som er en gruppe af forskellige former for antidepressiv medicin. Fluvoxamin markedsføres under navnet Fevarin og i USA under navnet Luvox. Sammen med Zelmid er det en af ældste former for SSRI og var det første lægemiddel af denne type ordineret til en højere grad, da Zelmid hurtigt blev trukket tilbage fra markedet. I dag er det foreskrevet sjældnere, da de nyere SSRI'er såsom sertralin og fluoxetin har vist sig at være mildere og at have mere skånesomme bivirkninger. Fluvoxamin har dertil en kraftigere virkning, kombineret med en langt større risiko for kvalme, især i begyndelsen af behandlingen. Normalt ordineres fluvoxamin ikke før andre SSRI er afprøvet.

Som med mange andre medikamenter, anbefales det at man ikke indtager alkohol samtidig med en fluvoxamin-behandling.

Fluvoxamin anvendes i kombination med psykoterapi ved:
 Moderat til moderat svær depression hos voksne
 Obsessive Compulsive Disorder,
 Svær præmenstruelt syndrom, præmenstruelle dysforisk lidelse
 Dysthymia.
Og ny forskning har vist, at det kan reducere covid-19 patienters risiko markant for at komme i respirator og for at dø af sygdommen.

Bivirkninger
Mulige bivirkninger omfatter vægtændringer, træthed, svimmelhed, rysten, kvalme og manglende seksuel interesse. Ellers er fluvoxamins bivirkningsprofil meget lig andre SSRI'er.

Referencer

Eksterne henvisninger
Fevarin i FASS 

Antidepressiva
Hitman (videospil fra 2016)

Hitman er et action-adventure videospil, udviklet af IO Interactive og udgivet af Square Enix til Microsoft Windows, PlayStation 4 og Xbox One den 11. marts 2016.  Det er det sjette spil i Hitman videospil-serien.

Udgivelse 
Spillet blev oprindeligt planlagt til udgivelse den 8. december 2015 for Microsoft Windows, PlayStation 4 og Xbox One, men blev senere udskudt til 11. marts 2016, således at IO Interactive fik yderligere tid for at udvikle mere indhold i grundspillet. PlayStation 4-versionen af spillet vil indeholde seks eksklusive missioner kendt som The Sarajevo Six. Spillere, der har forudbestilt spillet, kunne få adgang til spillets betaversion. Betatesten blev lanceret til PlayStation den 12. februar 2016 og Microsoft Windows den 19. februar 2016.

Gameplay 
Hitman er et third-person stealth videospil, hvor spilleren tager kontrol over Agent 47, en genetisk forbedret, overmenneskelig snigmorder, der rejser til internationale placeringer og dræber hans mål. Som i andre spil i serien, har spilleren mulighed for mange kreativite tilgange til at udføre deres mord. Eksempelvis kan spillerne udnytte et bredt udvalg af rifler til at dræbe et mål på lang afstand, eller de kan vælge at myrde målet på klos hold ved hjælp af blankvåben (knive, sværd osv.) eller kvæle dem med en garotte-wire. Spillere kan også bruge sprængstoffer , eller skjule mordet ved at skabe omstændigheder omkring et dødsfald som får det til at ligne et uheld. En almindelig metode i en mission er at slå andre ud, eller dræbe dem, og iføre sig deres tøj som en forklædning, der giver spilleren mulighed for at få adgang til områder der giver mulighed for lettere at foretage sig drabet, og/eller gør det lettere at slippe væk.

Referencer

Eksterne henvisninger 
 

2016 spil
Computerspil fra 2016
Actionspil
Adventurespil
H1Z1

H1Z1 er et overlevelses sandbox MMO spil i udviklingen af Daybreak Game Company (tidligere Sony Online Entertainment). H1Z1 er under udvikling til Microsoft Windows og i sidste ende PlayStation 4. 

Spillet foregår i løbet af en zombie apokalypse i landlige USA, hvor spillerne bliver nødt til at overleve mod de naturlige elementer, horder af zombier, og tusindvis af potentielt fjendtlige overlevende gennem interaktion, lede efter om ressourcer, bygge huse og udforske.

References

Eksterne links 
 Officiel Hjemmeside 

Computerspil
Computerspil fra 2015
Overlevelsesspil
Onlinespil
Lydkort

Et lydkort er et internt udvidelseskort til computere, der tillader input og output af lydsignaler til og fra en computer under kontrol af computerprogrammer. Udtrykket lydkort anvendes også til eksterne lydgrænseflader der bruger software til at generere lyd, i modsætning til hardware inde i pc'en.

Farvekoder 

Bundkort
Bucky Larson: Born to Be a Star

Bucky Larson: Born to Be a Star er en amerikansk komediefilm produceret af Happy Madison Productions og udgivet af Columbia Pictures. Adam Sandler, Allen Covert, og Nick Swardson (som filmens hovedrolle-skuespiller) skrev manus og Tom Brady instruerede. Den blev udgivet 9. september 2011. Den blev nomineret til 6 Razziepriser, inklusive Golden Raspberry Award for Worst Picture, men tabte til Jack and Jill, en anden film fra Happy Madison Productions.

Rolleliste
 Nick Swardson som Bucky Larson
 Christina Ricci som Kathy McGee
 Don Johnson som Miles Deep
 Stephen Dorff som Dick Shadow
 Ido Mosseri som J. Day
 Kevin Nealon som Gary
 Edward Herrmann som Jeremiah Larson
 Miriam Flynn som Debbie Larson
 Mario Joyner som Claudio
 Nick Turturro som Antonio
 Mary Pat Glesomon som Marge
 Jackie Sandler som Csomting director
 Curtis Armstrong som Clint
 Brandon Hardesty som Lars
 Adam Herschman som Dale
 Pauly Shore som Himself/Award Presenter
 Beverly Polcyn som Mrs. Bozobop
 Jonathan Loughran som Bondage guy
 Peter Dante som Dante
 Psomha Lychnikoff som Dimitri/Distributor
 Jimmy Fallon som Himself

Eksterne henvisninger
 
 
 

Komediefilm fra USA
Amerikanske film fra 2011
Happy Madison Productions

Happy Madison Productions er et amerikansk filmselskab grundlagt i 1999 af Adam Sandler, der er bedst kendt for sine komediefilm. Happy Madison har hentet sit navn fra filmene Happy Gilmore and Billy Madison, to box office succeer hvor Sandler selv medvirker og begge produceret af Robert Simonds. Den ældre mand, der er skildret på logo'et er Sandlers far, Stanley.

I tillæg til adskillige Sandler-producerede film, har selskabet også udgivet film produceret af andre som Steven Brill (Little Nicky, Mr. Deeds), Dennis Dugan (The Benchwarmers, I Now Pronounce You Chuck and Larry, You Don't Mess with the Zohan, Grown Ups, Grown Ups 2), Frank Coraci (Click, Zookeeper, Blended), Fred Wolf (Strange Wilderness, The House Bunny), Tom Brady (The Animal, The Hot Chick, Bucky Larson: Born to Be a Star), Peter Segal (Anger Management, 50 First Dates, The Longest Yard) og Nicholaus Goossen (A Day with the Meatball, Grandma's Boy, The Shortcut).

The Waterboy og The Wedding Singer fra 1998 hjalp Sandlers med at starte sin filmkarriere og produktionsselskab. Han producerede The Waterboy og skrev manus med Tim Herlihy.

Filmografi

Tv-serier 
 2007-2013: Rules of Engagement

Andet 
 Nick Swardson - Party (CD/DVD) (2007)
 Nick Swardson - Seriously, Who Farted? (2009)

Eksterne henvisninger 
 Happy Madison side på Sandler's hjemmeside 
 

Filmselskaber fra USA
Allen Covert

Allen Stephen Covert (født 13. oktober 1964 i West Palm Beach, Florida) er en amerikansk komiker, skuespiller, manusforfatter og producer, der er bedst kendt for sit samarbejde med skuespiller Adam Sandler.

Noter

Eksterne henvisninger 
 

Komikere fra USA
Filmskuespillere fra USA
Skuespillere fra Florida
Nick Swardson

Nicholas Roger "Nick" Swardson (født 9. oktober 1976) er en amerikansk skuespiller, stand-up komiker, manuskriptforfatter og producer. Han er bedst kendt for sin tilbagevendende rolle som Terry Bernadino i komedieserien Reno 911!, for sit arbejde med Adam Sandlers Happy Madison Productions, og for sin egen personlige sketchkomedieserie Nick Swardson's Pretend Time.

En indfødt af Minneapolis-Saint Paul-området, blev Swardson født af Pamela og Roger Eric Swardson, og er den yngste af tre søskende. Han har en søster, Rachel, og en bror, John. Roger Swardson (1934-2003) var en redaktør og journalist - der skrev publikationer såsom Cincinnati Enquirer og City Pages, samt stiftede Grand Gazette, en tidligere Saint Paul samfunds avis. Roger og Pamela blev skilt i 1989.

Swardson gik på St. Paul Central High og begyndte at spille skuspul og udføre improvisationskomik  i en alder af 16. Han var en drillesyg studerende, der kæmpede med alkohol og narkotika og blev bortvist fra sin skole ved fire lejligheder for at starte brandalarmer for at gå udenfor og ryge cigaretter, slåskamp, fir at give fingeren i klassen, og for at ryge marihuana. Han blev han indskrevet i et Rehab program, mens han stadig gik i skole.

Efter sin eksamen i 1996, besluttede Swardson at forfølge stand-up comedy i stedet for at gå på universitetet. Swardson selv var en fan af sketch komedie, så han så stand-up comedy som et springbræt til en karriere i film.

I 2011, medvirkede Swardson og var medforfatter på filmen  Bucky Larson: Born to Be a Star, produceret af Happy Madison Productions. Samme år medvirkede han sammen med Jesse Eisenberg, Danny McBride og Aziz Ansari i filmen 30 Minutes or Less.

Filmografi

Fjernsyn
LateLine (1999) as Justin (1 afsnit)
Spring Break Lawyer (2001) as Jack the Pee Boy (tv film)
Comedy Central Presents (2001, 2006) as Himself (Stand-Up Comedy)
Reno 911! (2003–2009) as Terry Bernadino/Jaspermans
Cheap Seats (2004) as Bruce Jenner's Nephew (1 afsnit)
The Showbiz Show with David Spade (2005–2007) som Scotty Kangaroojus
Gay Robot (2006) as Rick & Voice of Gay Robot (pilot)
Human Giant (2007) as Rob's Agent (one episode)
Cavemen (2007) as Ray (1 afsnit)
Seriously, Who Farted? (2009) as Himself (stand-up special)
Nick Swardson's Pretend Time (2010–2011) as himself and various other roles (tv-serie)
Chozen (2014) as Troy (animations-serie)
Comedy Bang! Bang! as Billy (one episode)

Som forfatter
Malibu's Most Wanted (2003)
Gay Robot (2004)
Calling Home (2004)
Grandma's Boy (2006)
The Benchwarmers (2006)
Gay Robot (Pilot) (2006)
Seriously, Who Farted? (2009)
Nick Swardson's Pretend Time (2010)
Bucky Larson: Born to Be a Star (2011)

Diskografi 
Gay Robot af Adam Sandler (2004)
Calling Home af Adam Sandler (2004)
Party (2007) (Stand-Up)
Seriously, Who Farted? (2009) (Stand-Up)

Noter

Eksterne henvisninger 

 

Komikere fra USA
Filmskuespillere fra USA
Personer fra Minneapolis
Handelsgymnasiet Vestfyn

Handelsgymnasiet Vestfyn (Det Blå Gymnasium Vestfyn) er en handelsskole beliggende i Glamsbjerg.

Historie 
Skolen blev etableret som handelsskole i Nygade i Assens midtby.
I 1980 blev en helt ny skole bygget på Niels Kjærbyes Vej 9 i Assens, og samtidig begyndte skolen at udbyde Højere Handelseksamen (HH).
I 1995 skete der en decideret opsplitning af skolens to ungdomsuddannelser i henholdsvis Handelsskolernes grundforløb (HG) og den treårige gymnasiale ungdomsuddannelse Højere Handelseksamen (HHX).

I 2006 flyttede HHX-delen af skolen til den nuværende adresse i Glamsbjerg, en bygning med mere moderne faciliteter.
I 2010 flyttede resten af skolens afdelinger med, dvs. HG og hele administrationen, til samme adresse, idet en ny tilbygning gav plads til både HG og Assens kommunes 10. klassecenter.

Eksterne henvisninger 
 Handelsgymnasiet Vestfyns officielle websted

Handelsgymnasier i Danmark
Assens Kommune
Glamsbjerg
Tom Brady (filminstruktør)

Thomas Adam "Tom" Brady (født 30. oktober 1963) er en amerikansk manusforfatter, filminstruktør og producer.

Karriere 
Tom Brady voksede op i New Jersey. Han begyndte at skrive og spille skuespil i high school, hvilket gav ham et scholarship til Harvard College. På Harvard, medvirkede og instruerede Brady adskillige teater-produktioner og begyndte at skrive sine egne manuskripter. Som forfatter, gik Brady videre til at skrive og producere tv-afsnit af The Critic, The Simpsons, Home Improvement, Men Behaving Badly, Sports Night og Good Vibes. Han instruerede filmene The Animal, The Hot Chick, The Comebacks, og Bucky Larson: Born to Be a Star med Nick Swardson i hovedrollen.

Eksterne henvisninger 
 

Filminstruktører fra USA
Stephen Dorff

Stephen Dorff (født 29. juli 1973 i Atlanta, Georgia) er en amerikansk skuespiller.

Dorff var søn af Nancy og Steve Dorff, som var en komponist og musikproducer. Hans far var jødisk. Dorff voksede op i Los Angeles, hvor hans far arbejdede, og han begyndte som skuespiller allerede som barn, i forskellige reklamefilm. Dorff studerede ved flere private skoler og han blev udvist fra fem af disse. Dorff begyndte at optræde som professionel skuespiller i slutningen af 1980'erne. Dorff har optrådt som gæsteskuespiller i tv-programmer som Diff'rent Strokes, Blossom, Roseanne og Married with Children. Dorff's første store rolle var i filmen The Gate fra 1987, en gyserfilm om en fyr som, sammen med en ven, opdager et hul i jorden som viser sig at være en indgangsport til helvede.

Dorff optrådte som porno-stjernen Dick Shadow i sex-industri-komedien Bucky Larson: Born to Be a Star, en film produceret af Adam Sandler, der er også var medforfatter af manuskriptet.

Stephen Dorff har haft et forhold med Pamela Anderson.

Eksterne henvisninger 

 

Skuespillere fra Georgia
Personer fra Atlanta
Ido Mosseri

Ido Mosseri (; født 17. April 1978) er en israelsk film og tv-skuespiller. Mosseri optrådte som porno-produceren J. Day  i sex-industri-komedien Bucky Larson: Born to Be a Star, en film produceret af Adam Sandler, der er også var medforfatter af manuskriptet.

Gennem sin karriere har Mosseri også deltaget i dubbing af animations-serier og film til hebraisk som Svampebob Firkant (som hovedrollen), Cardcaptor Sakura, Jackie Chan Adventures, Pokémon, Teenage Mutant Ninja Turtles, TMNT, Skatteplaneten, Sonic X (som Sonic), Super Mario Bros. Super Show! (som King Koopa) Transformers: Armada, Kung Fu Panda og Madagascar.

Mosseri er lillebror til den populære israselske underholdnings-personlighed Tal Mosseri.

Eksterne henvisninger
 
 Official Fansite 

Komikere fra USA
Filmskuespillere fra USA
Personer fra Tel Aviv
Kevin Nealon

Kevin Nealon (født 18. november 1953 i St. Louis, Missouri) er en amerikansk komiker og skuespiller, der er bedst kendt for Saturday Night Live (1986-1995) og sin rolle som Doug Wilson i TV-serien Weeds.

Nealon optrådte som roommaten Gary i sex-industri-komedien Bucky Larson: Born to Be a Star, en film produceret af Adam Sandler, der er også var medforfatter af manuskriptet.

Eksterne henvisninger 
 

Komikere fra USA
Filmskuespillere fra USA
Skuespillere fra Connecticut
Jackie Sandler

Jaqueline Samantha «Jackie» Titone Sandler (født 24. september 1974 i Coral Springs i Florida) er en amerikansk skuespillerinde og model. Hun begyndte som model, mens hun gik på high school. Senere begyndte hun som skuespiller og havde sin skuespillerdebut i Rob Schneiders Deuce Bigalow: Male Gigolo (1999). Efter filmens succes lagde Schneider et godt ord ind for Titone for sin gode ven Adam Sandler, som gav hende en rolle i filmen Big Daddy (1999). Et år senere blev Titone og Sandler kærester, og i juni 2003 giftede de sig.

Sandler optrådte som casting-director i sex-industri-komedien Bucky Larson: Born to Be a Star, en film produceret af Adam Sandler, der er også var medforfatter af manuskriptet.

Filmografi

Eksterne henvisninger 
 

Skuespillere fra USA
Modeller fra USA
Personer fra Broward County
Rick and Morty

Rick and Morty er en amerikansk animeret tv-serie for voksne, skabt af Justin Roiland og Dan Harmon for Adult Swim. Serien følger den alkoholiske videnskabsmand Rick Sanchez og hans letpåvirkelige barnebarn Morty Smiths eventyr, hvor de deler deres tid mellem det indenlandske familieliv og mellemdimensionale rejse. Roiland lægger stemme til seriens hovedkarakterer og de andre stemmeskuespillere er Chris Parnell, Spencer Grammer, og Sarah Chalke. Serien har sin oprindelse i en animeret parodi på Tilbage til fremtiden skabt af Roiland til filmfestivalen Channel 101. Adult Swim tog kontakt Harmon for tv-serie ideer, og han og Roiland udviklede et program baseret på kortfilmens to karakterer.

Serien havde premiere 2. december, 2013 og anden sæson begyndte den 26. juli 2015.

Karakterer 

 Rick Sanchez (stemme af Justin Roiland)
 Mortimer "Morty" Smith (stemme af Justin Roiland)
 Beth Smith (født Sanchez) (stemme af Sarah Chalke)
 Jerry Smith (stemme af Chris Parnell)
 Summer Smith (stemme af Spencer Grammer)

Adskillige gæsteoptrædener var med i første sæson. Blandt andre Tom Kenny, Maurice LaMarche, Rob Paulsen, Alfred Molina, John Oliver, David Cross, Rich Fulcher, Claudia Black og Virginia Hey fra Farscape, Jess Harnell, Phil Hendrie, Dana Carvey, og Aislinn Paul og Cassie Steele fra Degrassi I den 2. sæson optrådte Keegan-Michael Key, Jordan Peele, Andy Daly, Jemaine Clement, Christina Hendricks, Patton Oswalt, Alan Tudyk, Tara Strong, Kevin Michael Richardson, Keith David, Matt Walsh, Kurtwood Smith, Werner Herzog, Stephen Colbert, Nathan Fielder, Chelsea Kane, Arin Hanson og Alex Hirsch.

Hæder

Referencer

Eksterne henvisninger 
 
 Offizielle Website 

 
Amerikanske tv-serier fra 2010'erne
Amerikanske tv-serier fra 2020'erne
Christian Doppler

Christian Doppler (født 29. november 1803, død 17. marts 1853) var en østrigsk matematiker og fysiker. Doppler er primært kendt for Dopplereffekten, som han opdagede i 1842.
Han var professor ved det fysiske institut i Wien i perioden fra 1850 til 1853.

Fysikere fra Østrig
Matematikere fra Østrig
Personer fra Salzburg
Klienten

Klienten har flere betydninger:

 Klienten (bog) – en roman fra 1993 af John Grisham
 Klienten (film fra 1994) – en film fra 1994 af Joel Schumacher, baseret på ovennævnte bog
 Klienten (film fra 2022) – en film fra 2022 af Anders Rønnow Klarlund
 Klienten (tv-serie) − en tv-serie baseret på filmen fra 1994

Se også 
 Klient
Pave Sylverius

Sylverius (død 2. december 537) var pave fra 8. juni 536 til han forlod posten i 537 få måneder inden sin død. Han var den legitime søn af Pave Hormisdas, og blev født inden faderen blev præst.

Referencer 

Paver i middelalderen
Pave Hormisdas

Hormisdas (450 – 6. august 523) var pave fra 20. juli 514 til sin død i 523. Hans tid som pave var præget af det acianske skisma, der begyndte i 484 af Acacius af Konstantinopels forsøg på at formilde monoffysitterne. Hans bestræbelser på at løse dette skisma lykkedes, og den 28. marts 519 blev genforeningen af Konstantinopel og Rom ratificeret i katedralen i Konstantinopel foran en stor forsamling.

Jeffrey Richards forklarer Hormisdas' persiske navn givetvis var til ære for den adelige Hormizd, der var i eksil, "for at fejre det romerske martyrologium (8. august) men ikke æret i Østen." Navnet på hans far og søn viser en mere" direkte italiensk arv"." Ifølge Iranica var han givetvis i familie med Hormizd.

Hormisdas var far til den senere Pave Sylverius, som han fik inden han blev præst.

Referencer 

Paver i middelalderen
Pave Bonifatius 2.

Bonifatius 2. (død 17. oktober 532) var pave fra 17. september 530 til sin død i 532.

Han var født østgoter og var den første tyske pave. Årsagen til hans udnævnelse var den indflydelsesrige gotiske konge Atalarik. Han blev valgt af sin forgænger Pave Felix 3., der havde været stor tilhænger af den arianistiske konge, og blev aldrig valgt. I en periode var han pave i konkurrence med modpaven Dioskur 1., som var blevet valgt af størstedelen af præsterne i i Rom. Både Bonifatius og Dioskur blev taget i ed den 22. september 530, men Dioskur døde kun 22 dage senere. Bonifatius blev begravet i Peterskirken den. 17. oktober 532.

Referencer 

Paver i middelalderen
Pave Johannes 2.

Pave Johannes 2. (470 – 8. maj 535) var pave fra 2. januar 533 til sin død i 535.

Han blev født Mercurius i Rom i 470 og blev præst i Basilica di San Clemente på Celiohøjen. I St. Clement-basilikaen findes fortsat flere mindesmærker efter "Johannes med efternavnet Mercurius".

Referencer 

Paver i middelalderen
Modpave Viktor 4. (1138)

Viktor 4. (død efter april 1139) var modpave i en kort periode i 1138.

Han blev født i Ceccano o fik navnet Gregorio Conti. Pave Paschalis 2. gjorde ham til kardinalpræst af SS. XII Apostoli omkring 1102, men afskedigede ham i 1112 og erstattede hans titel, fordi han var blevet voldsomt kritiseret (sammen med kardinal Robert af S. Eusebio, der også blev afskediget) for sin politik mod kejser Henrik 5.. Han blev atter udnævnt til kardinal af Modpave Celestin 2. i 1122/23. Han blev valgt til modpave efter Modpave Anaklet 2. (1130-1138).

Bibliografi

Referencer 

Modpaver
Pave Johannes 3.

Pave Johannes 3. (død 13. juli 574) var pavef ra 17. juli 561 til sin død i 574. Han blev født i Rom i en fornem familie. Liber Pontificalis nævner ham som søn af en Anastasius. Hans fader havde titlen illustris, og har sandsynligvis været vir illustris ("illustrationsmand", et højrangerende af Det romerske Senat). Ifølge historikeren Evagrius var hans fødenavn Catelinus, men han tog navnet Johannes efter at han tiltrådte paveembedet.

Referencer 

Paver i middelalderen
Eva Burrows

General Eva Evelyn Burrows, AC, OF (født 15. september 1929 i Newcastle, død 20. marts 2015 i Melbourne) var en australsk officer i Frelsens Hær, som fra 1986 til 1993 var general for Frelsens Hær. Hun var officer for organisationen fra 1951 frem til hun blev pensioneret i 1993. I 1993 udgav Henry Gariepy hendes biografi kaldet General of God's Army the Authorized Biography of General Eva Burrows.

Kristne
Personer fra Australien
Pindsvin (familie)

Pindsvin (Erinaceidae) er en familie af pattedyr med omkring 25 nulevende arter, der er hjemmehørende i Europa, Afrika og Asien. Familien deles i to underfamilier, hvis arter er helt forskellige af udseende, de egentlige pindsvin (Erinaceinae) og rottepindsvin (Galericinae). I Danmark og resten af Vesteuropa er arten pindsvin (Erinaceus europaeus) almindelig.

Konvergent udvikling har udviklet pigge hos andre pattedyr, der ikke tilhører familien Erinaceidae. Myrepindsvin lægger æg og tilhører kloakdyrene, mens hulepindsvin er gnavere.

Kilder og eksterne henvisninger 
 

Pindsvin